

Οί9ί(Λΐ5^9ηεοΙ βγ I 
ΤΗθοϋοΓοε Μουιηαρι 
ϋβΐβ: 2007.02.^21:24:08 
ΕΕΤ 

Ρθ35θπ: δίβΠθα ΡϋΡ 
(θΓπΟθΟΟειΙ) | 
ΐοθ3ίίοπ: Α0τβ|5, ΕΙΙίγιϊΚο 
Τγρ09Γ3ίί0 


18069 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1358 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κηδεία με δημόσια δαπάνη. 1 

Υπαγωγή της εταιρείας «ΟΙΚΟΘΕΡΜ ΑΝΩΝΥΜΟΣ 
ΕΜΠΟΡΙΚΗ ΒΙΟΤΕΧΝΙΚΗ ΕΤΑΙΡΕΙΑ ΕΙΔΩΝ ΚΕ¬ 
ΝΤΡΙΚΗΣ ΘΕΡΜΑΝΣΗΣ - ΥΓΙΕΙΝΗΣ» με διακριτικό 
τίτλο «ΟΙΚΟΘΕΡΜ Α.Ε.Β.Ε.» στις διατάξεις του ν. 
3299/2004 για την ενίσχυση επενδυτικού σχεδί¬ 
ου της με το κίνητρο της επιχορήγησης. 2 

Υπαγωγή της εταιρείας 8ΕΑΡΕΙΘΗΤ ΑΝ/ΙΑΤΙΟΝ 
ϋΜΙΤΕϋ που εδρεύει στις Βερμούδες Νήσους, 
στις διατάξεις του ν. 3427/2005 (κεφάλαιο ΣΤ'). 3 

Ολοκλήρωση - οριστικοποίηση και πιστοποίηση της 
έναρξης της παραγωγικής λειτουργίας της επέν¬ 
δυσης της εταιρείας «Β.Ρ.Β ΕΛΛΑΣ Α.Β.Ε.Ε» που 


έχει υπαχθεί στις διατάξεις του ν. 2601/1998.» 4 

Καθορισμός παράβολου συμμετοχής στις εξετάσεις 

Ιατρικής-Οδοντιατρικής. 5 

Εισαγωγή σπουδαστών στο πρώτο έτος σπουδών 
του Τμήματος Εικαστικών και Εφαρμοσμένων Τε¬ 
χνών του Πανεπιστημίου Δυτικής Μακεδονίας... 6 

Χαρακτηρισμός ως νεότερου μνημείου του I. Ν. Με¬ 
ταμόρφωσης Σωτήρος, στον οικισμό Αμπέλια Δ.Δ. 
Κοκκινόβρυσης, Δήμου ©έρμου, Ν. Αιτωλοακαρ¬ 
νανίας . 7 

Υπαγωγή της επένδυσης της εταιρίας «ΕΓΝΑΤΙΑ Α.Ε.» 

στις διατάξεις του ν. 3299/2004. 8 

Υπαγωγή της επιχείρησης «ΚΩΝΣΤΑΝΤΟΠΟΥΛΟΣ 
Α.Ε.Β.Ε.» στις διατάξεις του ν. 3299/2004 για την 
ενίσχυση επενδυτικού σχεδίου της με το κίνητρο 

της επιχορήγησης. 9 

Υπαγωγή επένδυσης της εταιρείας «ΥΙΟΙ ΣΩΤΗ- 
ΡΑΓΓΕΛΟΥ ΣΠΑΘΗ Ο.Ε.» στις διατάξεις του ν. 

3299/2004. 10 

Επιβολή πολλαπλών τελών για τελωνειακή παράβα¬ 
ση στον ΒΑ3ΗΟ Υίϋ του ΗΑΘΟ. 11 


Διόρθωση σφάλματος στην τροποποίηση - συμπλή¬ 
ρωση της υπ’ αριθμ. 1211.2/01/03/2.7.2003 απόφα¬ 
σης του Υπουργού Εμπορικής Ναυτιλίας «Κατά¬ 
ταξη Δοκίμων Σημαιοφόρων Λιμενικού Σώματος» 
(ΦΕΚ Β' 931), όπως τροποποιήθηκε και συμπληρώ¬ 
θηκε με την υπ’ αριθμ. 1211.2/01/06/26.7.2006 από¬ 
φαση Υπουργού Εμπορικής Ναυτιλίας (ΦΕΚ Β' 
1069). 12 


14 Σεπτεμβρίου 2006 

ΑΠΟΦΑΣΕΙ Σ 

Αριθ. 48248 (1) 

Κηδεία με δημόσια δαπάνη. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις του άρθρου 1 παρ. 1 
του ν. 409/1976 «Περί καθορισμού κατηγοριών προσώ¬ 
πων δυναμένων να κηδευθώσι δημοσία δαπάνη» (ΦΕΚ 
209 Α/11.8.1976) όπως τροποποιήθηκαν με τις όμοιες του 
άρθρου 1 παρ. 23 του ν. 3065/2002 «Μεταφορά αρμοδιο¬ 
τήτων του Υπουργικού Συμβουλίου σε άλλα Κυβερνητικά 
όργανα» (ΦΕΚ 251 Α/18.10.2002), αποφασίζουμε: 

Να τελεστεί η κηδεία του πρώην Βουλευτή Διομήδη 
Ψηλού με δημόσια δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Α. ΑΒΡΑΜΟΠΟΥΛΟΣ 
-♦- 

( 2 ) 

Υπαγωγή της εταιρείας «ΟΙΚΟΘΕΡΜ ΑΝΩΝΥΜΟΣ ΕΜΠΟ¬ 
ΡΙΚΗ ΒΙΟΤΕΧΝΙΚΗ ΕΤΑΙΡΕΙΑ ΕΙΔΩΝ ΚΕΝΤΡΙΚΗΣ ΘΕΡ¬ 
ΜΑΝΣΗΣ - ΥΓΙΕΙΝΗΣ» με διακριτικό τίτλο «ΟΙΚΟΘΕΡΜ 
Α.Ε.Β.Ε.» στις διατάξεις του ν. 3299/2004 για την ενί¬ 
σχυση επενδυτικού σχεδίου της με το κίνητρο της 
επιχορήγησης. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 35372/ΥΠΕ/4/000296/ν. 3299/2004/ 
7.9.2006 απόφαση του Υπουργού και του Υφυπουργού 
Οικονομίας και Οικονομικών, εγκρίθηκε η υπαγωγή στις 
διατάξεις του ν. 3299/2004, επένδυσης της επιχείρη¬ 
σης «ΟΙΚΟΘΕΡΜ ΑΝΩΝΥΜΟΣ ΕΜΠΟΡΙΚΗ ΒΙΟΤΕΧΝΙΚΗ 

ΕΤΑΙΡΕΙΑ ΕΙΔΩΝ ΚΕΝΤΡΙΚΗΣ ΘΕΡΜΑΝΣΗΣ - ΥΓΙΕΙΝΗΣ» 
με διακριτικό τίτλο «ΟΙΚΟΘΕΡΜ Α.Ε.Β.Ε.» που αναφέρε- 
ται στην μετεγκατάσταση και εκσυγχρονισμό μονάδας 
παροχής υπηρεσιών εφοδιαστικής αλυσίδας στην το¬ 
ποθεσία Μαγούλα του Δήμου Ασπροπύργου του Νομού 
Αττικής συνολικής επιχορηγούμενης δαπάνης ποσού 
ενός εκατομμυρίου οκτακόσιων είκοσι πέντε χιλιάδων 
(1.825.000) ευρώ. Το ποσοστό της επιχορήγησης ανέρχε¬ 
ται σε 35% επί του κόστους της επιχορηγούμενης επέν¬ 
δυσης δηλαδή ποσό επιχορήγησης εξακόσιες τριάντα 
οκτώ χιλιάδες επτακόσια πενήντα (638.750) ευρώ. 

Με την επένδυση δεν θα δημιουργηθούν νέες θέσεις 
απασχόλησης. 

Ημερομηνία γνωμοδότησης της Επιτροπής: 18.7.2006 
(ομόφωνη). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

Αριθμ. IΕ/14343/2770/50076 (3) 

Υπαγωγή της εταιρείας δΕΑΕίΙΟΗΤ ΑνίΑΤΙΟΝ ΕΙΜΙΤΕΩ 
που εδρεύει στις Βερμούδες Νήσους, στις διατάξεις 
του ν. 3427/2005 (κεφάλαιο ΣΤ') 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας γιά την Κυ¬ 
βέρνηση και τα Κυβερνητικά όργανα», που κυρώθηκε με 
το άρθρο πρώτο του π.δ. 63/2005 (Α' 98) 

2. Το π.δ. 178/2000« Οργανισμός του Υπουργείου Εθνι¬ 
κής Οικονομίας» (ΦΕΚ 165 Α'), όπως ισχύει. 

3. Το π.δ. 81/21.3.2002 ( ΦΕΚ 57/Α/21.3.2002)« Συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών» 

4. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Φ.Ε.Κ. 1432/τ. Β/ 
14.10.2005), όπως ισχύει. 

5. Τις διατάξεις του α.ν. 89/1967 «περί εγκαταστάσεως 
εν Ελλάδι Αλλοδαπών Εμποροβιομηχανικών Εταιρειών», 
όπως συμπληρώθηκε, τροποποιήθηκε και αντικαταστά- 
θηκε με το ν. 3427/2005 (κεφάλαιο ΣΤ'). 

6 . Την από 31.3.2006 αίτηση της εταιρείας δΕΑΡΕΙΟΗΤ 
ΑΝ/ΙΑΤΙΟΝ ίΙΜΙΤΕϋ γιά την υπαγωγή της στις διατάξεις 
του ν. 3427/2005 (κεφάλαιο ΣΤ'). 

7. Την από 13.4.2006 πιστοποίηση του Υπουργείου 
Οικονομικών από την οποία προκύπτει ότι η εταιρεία 
ΒΕΑΡΙΙΟΗΤ ΑνίΑΤΙΟΝ ΕΙΜΙΤΕΩ έχει συσταθεί νόμιμα 
στις Βερμούδες Νήσους 

8. Την απόφαση της Επιτροπής του άρθρου 28 πα- 
ραγρ. 1 του ν. 3427/2005, η οποία συνεδρίασε στις 14.6. 
2006, γιά τη πιστοποίηση του ποσοστού κέρδους της 
ανωτέρω εταιρείας, αποφασίζουμε: 

Άρθρο 1 

1. Εγκρίνουμε την υπαγωγή της εταιρείας δΕΑΡΕΙΟΗΤ 
ΑΝ/ΙΑΤΙΟΝ ΕΙΜΙΤΕϋ στις διατάξεις του α.ν. 89/1967, όπως 


συμπληρώθηκε, τροποποιήθηκε και αντικαταστάθηκε 
με το ν. 3427/2005 (κεφάλαιο ΣΤ'), που εδρεύει στις 
Βερμούδες Νήσους με αντικείμενο δραστηριότητας την 
αγορά και πώληση ιδιωτικών αεροσκαφών, την ολική- 
μερική μίσθωση ιδιωτικών αεροσκαφών για επιχ/κούς 
λόγους. 

2. Το Γραφείο της εταιρείας στην Ελλάδα έχει απο¬ 
κλειστικό σκοπό την παροχή υπηρεσιών κεντρικής λο¬ 
γιστικής υποστήριξης στα κεντρικά της. 

Άρθρο 2 

1. Μέσα σε δύο (2) μήνες από την έκδοση της απόφα¬ 
σης αυτής, η εταιρεία είναι υποχρεωμένη να υποβάλλει 
στο Υπουργείο Οικονομίας και Οικονομικών (Διεύθυνση 
Κεφαλαίων Εξωτερικού- Τμήμα Αλλοδαπών Εταιρειών 
και Διεύθυνση Φορολογίας Εισοδήματος - Τμήμα Β) τη 
δήλωση μεταβολής εργασιών από την αρμόδια Δ.Ο.Υ., 
και να γνωστοποιήσει τα πλήρη στοιχεία του Γραφείου 
της στην Ελλάδα. Επίσης εντός της ιδίας προθεσμίας η 
εταιρεία είναι υποχρεωμένη να υποβάλλει στις ανωτέρω 
Υπηρεσίες τη σύμβαση παροχής των αναφερομένων 
στο άρθρο 1 παράγραφος 2 της παρούσης υπηρεσιών 
προς τα κεντρικά της. 

2. Επίσης, η εταιρία υποχρεώνεται κάθε χρόνο να υπο¬ 
βάλλει το αργότερο μέχρι το τέλος Φεβρουάριου στο 
Υπουργείο Οικονομίας και Οικονομικών, Διεύθυνση Κε¬ 
φαλαίων Εξωτερικού - Τμήμα Αλλοδαπών Εταιρειών, όλα 
τα στοιχεία που αφορούν στη λειτουργία του Γ ραφείου 
της στην Ελλάδα κατά τον προηγούμενο χρόνο. 

Ειδικότερα η ενημέρωση του Υπουργείου Οικονομί¬ 
ας και Οικονομικών θα γίνεται σύμφωνα με τα έντυπα 
της Δ/νσης Κεφαλαίων Εξωτερικού - Τμήμα Αλλοδαπών 
Εταιριών και στα οποία η εταιρεία θα αναφέρει: 

αα) το ημεδαπό και αλλοδαπό προσωπικό που απα¬ 
σχολήθηκε τον προηγούμενο χρόνο, τα στοιχεία κάθε 
υπαλλήλου και το χρόνο απασχόλησης του 
ββ) το ποσό των ετησίων δαπανών λειτουργίας του 
Γ ραφείου της στην Ελλάδα 
γγ) το ποσό των ακαθαρίστων εσόδων της και δδ) 
το ποσό που εισέπραξε μέσω τραπεζικών εμβασμάτων 
από το εξωτερικό για την κάλυψη των δαπανών αυτών, 
καθώς και ό,τι άλλο στοιχείο αναφέρεται στα έντυπα 
αυτά. 

Άρθρο 3 

1. Η εταιρεία ΒΕΑΡΕΙΟΗΤ ΑνίΑΤΙΟΝ ΙΙΜΙΤΕϋ υποχρε¬ 
ώνεται: 

α) να δαπανά ετησίως το ποσό των € 100.000 του¬ 
λάχιστον, το οποίο θα χρησιμοποιείται αποκλειστικό 
στην κάλυψη των κάθε είδους δαπανών λειτουργίας 
και μισθοδοσίας του προσωπικού του Γ ραφείου της, και 
το οποίο θα πρέπει να τεκμηριώνεται από αντίστοιχα 
παραστατικά στοιχεία, που πληρούν τις προϋποθέσεις 
του Κώδικα Βιβλίων και Στοιχείων 
β) να τιμολογεί το ποσό των ετησίων δαπανών της, 
πλέον του προσδιορισθέντος ποσοστού κέρδους, προς 
το κεντρικό της κατάστημα. 

γ) να εισπράττει το παραπάνω ποσό υποχρεωτικά 
μέσω τραπεζικού εμβάσματος, όπως προκύπτει από ΒΕ¬ 
ΒΑΙΩΣΗ αναγνωρισμένης Τράπεζας εσωτερικού, στην 
οποία θα γίνεται μνεία του νομικού προσώπου που εμ- 
βάζει το ποσό αυτό, και 

δ) να απασχολεί προσωπικό τουλάχιστον τεσσάρων 
ατόμων εκ των οποίων ένας υπάλληλος δύναται να 
απασχολείται με σύμβαση μερικής απασχόλησης. 

2. Για κάθε μεταβολή της εταιρείας όπως, η ιθαγένεια, 
η νομική μορφή, το αντικείμενό της, η σύνθεση του Δι¬ 
οικητικού της Συμβουλίου, ο νόμιμος εκπρόσωπος της 
στην Ελλάδα, καθώς και η διακοπή της λειτουργίας του 
γραφείου της, η εταιρεία υποχρεώνεται να ενημερώνει 
το Υπουργείο Οικονομίας και Οικονομικών, Διεύθυνση 
Κεφαλαίων Εξωτερικού, Τμήμα Αλλοδαπών Εταιρειών, 
εντός 50 ημερών το αργότερο από την ημέρα της με¬ 
ταβολής, υποβάλλοντας τα κατά περίπτωση αναγκαία 
δικαιολογητικά. 

3. Επίσης θα ενημερώνεται εντός 15 ημερών το 
Υπουργείο Οικονομίας, Διεύθυνση Κεφαλαίων Εξωτε¬ 
ρικού - Τμήμα Αλλοδαπών Εταιρειών, και το Υπουργείο 
Εσωτερικών Δημόσιας Διοίκησης και Αποκέντρωσης, 
Διεύθυνση Αλλοδαπών και Μετανάστευσης, για κάθε 
πρόσληψη ή απόλυση αλλοδαπού προσωπικού καθώς 
και γιά κάθε αλλαγή διευθύνσεως, τηλεφώνου, ίαχ κ.λπ, 
του γραφείου της εταιρείας. 

4. Το ετήσιο ποσοστό κέρδους επί των δαπανών της 
εταιρείας (οοεί-ρΐυε), όπως προέκυψε από την εξέταση 
της μελέτης τεκμηρίωσης και πιστοποιήθηκε από την 
Επιτροπή του άρθρου 28 του ν. 3427/2005 ορίζεται σε 
6,92%. Το ποσοστό αυτό επανεξετάζεται ανά πενταε¬ 
τία ή νωρίτερα εφόσον διαφοροποιούνται σημαντικά οι 
συνθήκες της αγοράς 

Αρθρο 4 

1. Παράβαση από την εταιρία ή και το προσωπικό 
της, των διατάξεων του ν. 3427/2005 καθώς και των 
όρων της απόφασης αυτής, συνιστά λόγο ανάκλησης 
της παρούσας. 

2. Σε περίπτωση ανάκλησης της απόφασης αυτής για 
οποιοδήποτε λόγο, η εταιρία υποχρεώνεται να τακτο¬ 
ποιήσει όλες τις υποχρεώσεις της με το Δημόσιο μέσα 
σε τέσσερις (4) μήνες από την έκδοση της απόφασης 
ανάκλησης. 

Αρθρο 5 

1. Η απόφαση αυτή αυτή ισχύει από 1ης Ιανουάριου 
2006, βάσει του άρθρου 31 του ν. 3427/2005. 

2. Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2006 

Ο ΥΦΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 
-♦- 

(4) 

Ολοκλήρωση - οριστικοποίηση και πιστοποίηση της 
έναρξης της παραγωγικής λειτουργίας της επέν¬ 
δυσης της εταιρείας «Β.Ρ.Β ΕΛΛΑΣ Α.Β.Ε.Ε» που έχει 
υπαχθεί στις διατάξεις του ν. 2601/1998.» 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 35263/ΥΠΕ/1/00170/2601/98/30.8.2006 
απόφαση του Υφυπουργού Οικονομίας και Οικονομικών 
πιστοποιείται η ολοκλήρωση - οριστικοποίηση του κό¬ 
στους και η έναρξη της παραγωγικής λειτουργίας της 
επένδυσης της εταιρείας «Β.Ρ.Β ΕΛΛΑΣ Α.Β.Ε.Ε», που 


αναφέρεται στην επέκταση και εκσυγχρονισμό μονάδας 
παραγωγής γυψοσανίδων στην Αγία Παρασκευή Αιτω- 
λικού Ν. Αιτωλοακαρνανίας, με τους εξής όρους: 

• Το συνολικό ενισχυόμενο κόστος της επένδυσης 
ανέρχεται στο ποσό του ενός εκατομμυρίου οκτακό¬ 
σιων τριάντα δύο χιλιάδων τριακοσίων τριάντα τριών 
ευρώ (€1.832.333). 

• Το ύψος της ιδίας συμμετοχής ανέρχεται στο ποσό 
του ενός εκατομμυρίου διακοσίων ογδόντα δύο χιλι¬ 
άδων εξακοσίων τριάντα τριών ευρώ (€1.282.633) που 
αποτελεί ποσοστό 70 % του συνολικού κόστους της 
ενισχυόμενης επένδυσης. 

• Το ύψος της επιχορήγησης ανέρχεται στο ποσό των 
πεντακοσίων σαράντα εννέα χιλιάδων επτακοσίων ευρώ 
(€549.700) που αποτελεί ποσοστό 30% του συνολικού 
κόστους της ενισχυόμενης επένδυσης. 

• Ημερομηνία ολοκλήρωσης της επένδυσης: 
29.5.2003. 

• Νέες θέσεις εργασίας δεκαεπτά (17) εργαζομένων 
έναντι είκοσι (20) προβλεπόμενων στην εγκριτική από¬ 
φαση. 

Επίσης με την παραπάνω απόφαση εγκρίθηκε η κα¬ 
ταβολή του υπολοίπου της επιχορήγησης ποσού δια- 
κοσίων ενενήντα δύο χιλιάδων πεντακοσίων ενενήντα 
ευρώ (€292.590). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Υφυπουργού 

Ο Προϊστάμενος του Τμήματος 
ΣΟΦΟΚΛΗΣ ΚΟΥΤΣΟΥΡΕΛΗΣ 

- ♦ - 

Αριθμ. 8965 /ΙΒ (5) 

Καθορισμός παράβολου συμμετοχής στις εξετάσεις 
Ιατρικής-Οδοντιατρικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 παρ. 5, του άρθρου 12 
παρ. 1 και του άρθρου 18 του ν. 3328/2005 «Διεπιστημο¬ 
νικός Οργανισμός Αναγνώρισης Τίτλων Ακαδημαϊκών 
και Πληροφόρησης (ΔΟΑΤΑΠ) και άλλες διατάξεις» (ΦΕΚ 
80 Α/2005). 

2. Το υπ’ αριθμ. 710/26.1.2006 έγγραφο του ΔΟΑΤΑΠ. 

3. Την υπ’ αριθμ. 11/20.1.2006 απόφαση του ΔΣ του 
ΔΟΑΤΑΠ. 

4. Το υπ’ αριθμ. 17 Πρακτικό της Συνεδρίας της 
23.3.2006 του ΔΣ του ΔΟΑΤΑΠ. 

5. Την υπ’ αριθμ. 37930/ΔΙΟΕ1264/ΦΕΚ1432/Β/14.10.2005 
κοινή υπουργική απόφαση «Καθορισμός αρμοδιοτήτων 
των Υφυπουργών Οικονομικών». 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, ούτε σε βάρος του προϋπολογισμού 
του ΔΟΑΤΑΠ, αποφασίζουμε: 

Α. Καθορίζουμε την τιμή του παράβολου συμμετοχής 
στις εξετάσεις Ιατρικής-Οδοντιατρικής στο ποσό των 
80 € ανά μάθημα. 

Β. Καθορίζουμε την τιμή του παραβόλου συμμετοχής 
ειδικά της 1ης εξεταστικής περιόδου 2006 Ιατρικής-Οδο- 
ντιατρικής στο ποσό των 88,04 € ανά μάθημα. 

Γ. Τα έσοδα αυτά κατατίθενται σε ξεχωριστό λογα¬ 
ριασμό της Τράπεζας της Ελλάδος και διατίθενται με 
απόφαση του ΔΣ του ΔΟΑΤΑΠ για τις λειτουργικές και 
στεγαστικές ανάγκες του Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθμ. Φ.151/89700/Β6 (6) 

Εισαγωγή σπουδαστών στο πρώτο έτος σπουδών του 
Τμήματος Εικαστικών και Εφαρμοσμένων Τεχνών του 
Πανεπιστημίου Δυτικής Μακεδονίας. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου γ' της παρ. 3 του άρθρου 
2 του ν. 2525/1997 (ΦΕΚ 188 Α') όπως αντικαταστάθηκε 
με την παράγραφο 2 του άρθρου 1 του ν. 2909/2001 
(ΦΕΚ 90 Α'). 

2. Τη γνώμη της Δ.Ε. του Πανεπιστημίου Δυτικής Μα¬ 
κεδονίας, συνεδρία αριθμ. 53/15.3.2006 σχετικά με τον 
τρόπο εισαγωγής στο Τμήμα Εικαστικών και Εφαρμο¬ 
σμένων Τ εχνών. 

3. Τον ιδιαίτερο χαρακτήρα και τη φύση του γνωστι¬ 
κού αντικειμένου του ανωτέρω τμήματος. 

4. Τη διάταξη του άρθρου 90 του «Κώδικα Νομοθεσίας 
για την κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (Α98) 
κατ’ εφαρμογή της οποίας βεβαιώνεται ότι από τις δι¬ 
ατάξεις της απόφασης αυτής δεν προκαλείται δαπάνη 
σε βάρος του Κρατικού Προϋπολογισμού. 

5. Το π.δ. 169 «Ιδρυση Τμήματος Εικαστικών και Εφαρ¬ 
μοσμένων Τεχνών στο Πανεπιστήμιο Δυτικής Μακεδο¬ 
νίας (ΦΕΚ 181 τ.Α'/31.8.2006), αποφασίζουμε: 

Άρθρο 1 

Δικαίωμα συμμετοχής στις εξετάσεις 

Δικαίωμα συμμετοχής στις εισιτήριες εξετάσεις για 
την εισαγωγή σπουδαστών στο τμήμα Εικαστικών και 
Εφαρμοσμένων Τεχνών του Πανεπιστημίου Δυτικής Μα¬ 
κεδονίας έχουν α) οι κάτοχοι απολυτηρίου Ενιαίου ή 
άλλου τύπου Λυκείου β) σε ποσοστό μέχρι 15% επί του 
εκάστοτε οριζόμενου αριθμού εισακτέων οι κάτοχοι 
απολυτηρίου τριταξίου Γυμνασίου ή ενδεικτικού προα¬ 
γωγής από αντίστοιχη τάξη εξαταξίου ή επταταξίου ή 
οκταταξίου Γ υμνασίου ή ισότιμου τίτλου Σχολείου Μέ¬ 
σης Εκπαίδευσης του εσωτερικού ή εξωτερικού, εφόσον 
έχουν ιδιαίτερη καλλιτεχνική προδιάθεση, διαπιστωμένη 
με απόφαση της Επιτροπής Εισιτηρίων εξετάσεων του 
Τ μήματος. 

Άρθρο 2 

Προκήρυξη εισιτηρίων εξετάσεων 

1. Οι εισιτήριες εξετάσεις στο τμήμα Εικαστικών και 
Εφαρμοσμένων Τεχνών του Πανεπιστημίου Δυτικής Μα¬ 
κεδονίας διενεργούνται εντός του χρονικού διαστήμα¬ 
τος Σεπτεμβρίου-Οκτωβρίου. 


2. Τις εισιτήριες εξετάσεις προκηρύσσει η Δ.Ε. του 
Πανεπιστημίου Δυτικής Μακεδονίας. 

Η προκήρυξη αναρτάται υποχρεωτικά στον πίνακα 
ανακοινώσεων του τμήματος, ανακοινώνεται από τα 
μέσα μαζικής ενημέρωσης, ενώ περίληψή της δημοσι¬ 
εύεται στον ημερήσιο τύπο. 

Άρθρο 3 

Δικαιολογητικά, χρόνος και τόπος υποβολής τους 

1. Τα δικαιολογητικά των υποψηφίων υποβάλλονται 
κάθε χρόνο στη γραμματεία του τμήματος από 1 μέχρι 
και 10 Σεπτεμβρίου και είναι: 

α) αίτηση συμμετοχής. 

β) τίτλος σπουδών και 

γ) δύο (2) μικρές φωτογραφίες του υποψηφίου. 

Ειδικά και μόνον για το ακαδημαϊκό έτος 2006-2007 
δικαιολογητικά μπορούν να υποβληθούν μέχρι και 6 
ημέρες πριν από την ημερομηνία έναρξης των εξετά¬ 
σεων. 

2. Οι αιτήσεις των ενδιαφερομένων, προκειμένου να 
κριθούν για την υπαγωγή τους στην κατηγορία εκείνων 
που έχουν ιδιαίτερη καλλιτεχνική προδιάθεση, υποβάλ¬ 
λονται στα τμήματα από 20 μέχρι και 30 Ιουνίου κάθε 
χρόνο και συνοδεύονται από φάκελο με σχετικές ερ¬ 
γασίες. 

3. Η αίτηση συμμετοχής στις εξετάσεις είναι έντυπη 
και χορηγείται στους υποψηφίους από το τμήμα. 

4. Με την υποβολή των δικαιολογητικών συμμετοχής 
ελέγχονται τα ατομικά στοιχεία του υποψήφιου σύμφω¬ 
να με την αστυνομική του ταυτότητα ή το διαβατήριο, 
που επιδεικνύει στο Γραμματέα του τμήματος. 

Σε περίπτωση που ο υποψήφιος στερείται για οποι- 
ονδήποτε λόγο αστυνομικής ταυτότητας ή διαβατηρίου 
επιδεικνύεται πιστοποιητικό του Δήμου ή της Κοινότη¬ 
τας που φέρει επικυρωμένη φωτογραφία του. 

5. Σε κάθε υποψήφιο παραδίδεται πριν από τις εξετά¬ 
σεις «Δελτίο ταυτότητας υποψηφίου», το οποίο φέρει 
επικυρωμένη τη φωτογραφία του, αναγράφει τα ατομικά 
του στοιχεία και έχει υπογράφει από το γραμματέα 
του τμήματος. 

Άρθρο 4 

Επιτροπή Εισιτηρίων Εξετάσεων 

1. Οι εισιτήριες εξετάσεις διενεργούνται από Επιτροπή 
Εισιτηρίων Εξετάσεων η οποία ορίζεται από τη Δ.Ε. 
του Πανεπιστημίου Δυτικής Μακεδονίας ύστερα από 
πρόταση της Προσωρινής Γ ενικής Συνέλευσης του τμή¬ 
ματος. 

2. Η Επιτροπή Εισιτηρίων Εξετάσεων αποτελείται από 
πέντε (5) έως επτά (7) μέλη Διδακτικού Ερευνητικού Προ¬ 
σωπικού των οποίων το γνωστικό αντικείμενο είναι σχε¬ 
τικό με τις εικαστικές τέχνες και τις επιστήμες τους. 

3. Πρόεδρος της Επιτροπής Εισιτηρίων Εξετάσεων 
είναι ο Πρόεδρος της Προσωρινής Γ ενικής Συνέλευσης 
του Τ μήματος και Αντιπρόεδρος ο Αναπληρωτής Πρό¬ 
εδρός της, εφόσον το γνωστικό τους αντικείμενο είναι 
σχετικό με τις εικαστικές τέχνες και τις επιστήμες τους. 
Σε αντίθετη περίπτωση ορίζονται στις παραπάνω θέσεις 
άλλα μέλη ΔΕΠ από άλλα Πανεπιστήμια ή Σχολές Καλών 
Τεχνών που το γνωστικό τους αντικείμενο είναι σχετικό 
με τις εικαστικές τέχνες και τις επιστήμες τους. 

4. Δεν μπορεί να συμμετάσχει στην Επιτροπή Εισιτη¬ 
ρίων εξετάσεων όποιος έχει σύζυγο ή άλλο πρόσωπο, 

που συνδέεται μαζί με σχέση συγγένειας εξ’ αίματος ή 
εξ’ αγχιστείας μέχρι και τρίτου βαθμού και εξετάζεται 
στις εισιτήριες εξετάσεις. Για τη μη ύπαρξη κωλύμα¬ 
τος υποβάλλεται υπεύθυνη δήλωση στον Πρόεδρο της 
Επιτροπής. 

5. Τον Πρόεδρο ελλείποντα, απάντα ή κωλυόμενο ανα¬ 
πληρώνει ο Αντιπρόεδρος και αυτόν ο αρχαιότερος από 
τα μέλη ΔΕΠ που είναι μέλος της Επιτροπής. 

6. Το λεπτομερές πρόγραμμα, η διάρκεια των εξετάσε¬ 
ων και οι προαιρετικές ή υποχρεωτικές δοκιμασίες των 
υποψηφίων, καθορίζονται με απόφαση της Επιτροπής 
Εισιτηρίων Εξετάσεων και γνωστοποιούνται το αργότε¬ 
ρο πέντε (5) ημέρες πριν από την έναρξη των εξετάσεων 
με ανάρτηση υποχρεωτικά σχετικής ανακοίνωσης στον 
πίνακα ανακοινώσεων του τμήματος και προαιρετικά με 
δημοσίευση περίληψής της στον ημερήσιο τύπο. 

7. Καθήκοντα Γραμματέα της Επιτροπής Εισιτηρίων 
Εξετάσεων εκτελεί υπάλληλος που ορίζεται με απόφα¬ 
ση του Προέδρου της Δ.Ε. του Πανεπιστημίου Δυτικής 
Μακεδονίας. 

8. Η Επιτροπή έχει απαρτία, εφόσον τα παρόντα μέλη 
είναι περισσότερα από τα απάντα. 

9. Η Επιτροπή Εισιτηρίων Εξετάσεων έχει τη γενική 
ευθύνη για τη διεξαγωγή των εξετάσεων, συγκροτεί 
την Επιτροπή Εποπτείας που αναφέρεται στο άρθρο 
6 της παρούσας απόφασης, ορίζει τα λοιπά αρμόδια 
για τις εξετάσεις όργανα, δίνει τις αναγκαίες οδηγίες, 
βαθμολογεί, καταρτίζει και εγκρίνει τον πίνακα με τη 
βαθμολογία όλων των εξετασθέντων. 

10. Η Επιτροπή Εισιτηρίων Εξετάσεων αποφασίζει για 
κάθε λεπτομέρεια, που προκύπτει από την εφαρμογή 
της παρούσας Υπουργικής Απόφασης. 

Άρθρο 5 

Εισιτήριες δοκιμασίες 

1. Οι υποψήφιοι για εισαγωγή στο Α' έτος σπουδών 
των Σχολών αυτών εκτελούν έργα εικαστικά από διά¬ 
φορα πρότυπα, έμψυχα ή άψυχα ή και από τα δύο. Τα 
πρότυπα είναι τουλάχιστον δύο (2). 

2. Η Επιτροπή Εισιτηρίων εξετάσεων ορίζει και τοποθε¬ 
τεί τα πρότυπα στις αίθουσες των διαγωνιζομένων. Με 
απόφαση της Επιτροπής Εισιτηρίων Εξετάσεων, καθορί¬ 
ζονται οι δοκιμασίες εκείνες, οι οποίες είναι υποχρεωτι¬ 
κές, σύμφωνα με την παράγραφο 4 του άρθρου 4. 

3. Οι εισιτήριες εξετάσεις είναι διάρκειας πέντε (5) 
τετραώρων που κατανέμονται σε τρεις (3) ημέρες και 
τα έργα τα οποία εκτελούν οι υποψήφιοι ανά τετράωρο 
εξετάσεων είναι: 

- Το πρώτο και δεύτερο τετράωρο εκπονούν ένα 
τουλάχιστον σχέδιο εκ του φυσικού (άσπρο-μαύρο), σε 
φύλλο χαρτιού με μολύβι, κάρβουνο, μελάνι. 

- Το τρίτο τετράωρο εκπονούν ένα τουλάχιστον χρώ¬ 
μα εκ του φυσικού, σε χαρτόνι με τέμπερα, ακουαρέλα, 
ακρυλικά ή παστέλ. 

- Το τέταρτο τετράωρο εκπονούν μία τουλάχιστον 
άσκηση, με θέμα που ανακοινώνει στους διαγωνιζόμε- 
νους η Επιτροπή Εισιτηρίων Εξετάσεων πριν από την 
έναρξη της δοκιμασίας με ελεύθερη αντιμετώπιση από 
τους διαγωνιζόμενους, και 

- Το πέμπτο και τελευταίο τετράωρο εκπονούν μία 
τουλάχιστον άσκηση, με ελεύθερο θέμα, που ο κάθε υπο¬ 
ψήφιος επιθυμεί, με ελεύθερη αντιμετώπιση. Η άσκηση θα 
συνοδεύεται υποχρεωτικά από τα προσχέδιά της. 


4. Τα φύλλα χαρτιού και τα χαρτόνια χορηγούνται 
από τα τμήματα, ενώ τα άλλα απαιτούμενα υλικά προ¬ 
σκομίζονται από τους υποψηφίους. 

5. Ο υποψήφιος επιλέγει και παραδίδει στον Επιτηρητή 
μέσα σε φάκελο που χορηγείται από το Τμήμα τα εξής: 
α) ένα έως δύο σχέδια ασπρόμαυρα, β) ένα έως δύο χρώ¬ 
ματα, γ) μία έως δύο ασκήσεις με θέμα που ανακοινώνει 
στους διαγωνιζόμενους η Επιτροπή Εισιτηρίων Εξετάσεων 
πριν από την έναρξη της δοκιμασίας, και δ) μία άσκηση η 
οποία θα συνοδεύεται υποχρεωτικά με τα προσχέδιά της 
με ελεύθερο θέμα που επιλέγει ο υποψήφιος. 

Άρθρο 6 

Επιτροπή Εποπτείας 

1. Η Επιτροπή Εποπτείας διαγωνιζομένων ορίζεται από 
τον Πρόεδρο της Δ.Ε. του Πανεπιστημίου Δυτικής Μα¬ 
κεδονίας και αποτελείται από τους Επόπτες και τους 
Επιτηρητές. 

2. Ως Επόπτες και Επιτηρητές ορίζονται μέλη του Διοι¬ 
κητικού Προσωπικού των τμημάτων του Πανεπιστημίου 
των κλάδων ΠΕ, ΤΕ, ΔΕ, Ε.Δ.Τ.Π. καθώς και αποσπα- 
σμένοι δημόσιοι υπάλληλοι σε αριθμό ανάλογο με τον 
αριθμό των διαγωνιζομένων και των αιθουσών. 

3. Τα καθήκοντα και οι υποχρεώσεις των Εποπτών και 
των Επιτηρητών καθορίζονται και επιδίδονται γραπτώς 
από τον Πρόεδρο της Επιτροπής Εισιτηρίων Εξετάσεων 
στα μέλη της Επιτροπής Εποπτείας. 

4. Η Επιτροπή Εποπτείας είναι υπεύθυνη για την ομαλή 
διεξαγωγή των εξετάσεων, τον έλεγχο των προσερχό- 
μενων σ’ αυτές και την επιτήρηση των εξεταζομένων. 

Άρθρο 7 

Έλεγχος προσέλευσης των υποψηφίων 
και τοποθέτησή τους. 

1. Οι αίθουσες στις οποίες πρόκειται να διενεργηθούν 
οι εξετάσεις, καθώς και η κατανομή των υποψηφίων σε 
ομάδες γνωστοποιούνται στους ενδιαφερομένους τρεις 
(3) τουλάχιστον ημέρες νωρίτερα, με ανάρτηση σχετικής 
ανακοίνωσης στον πίνακα ανακοινώσεων του τμήματος. 

2. Κάθε υποψήφιος είναι υποχρεωμένος να είναι παρών 
κατά την έναρξη των εξετάσεων το πρώτο εξεταστικό 
τετράωρο και κατά την παράδοση των εργασιών το 
τελευταίο. 

3. Οι χρησιμοποιούμενες θέσεις στις αίθουσες των 
εξετάσεων για την τοποθέτηση των διαγωνιζομένων 
είναι αριθμημένες και σε κάθε υποψήφιο αντιστοιχεί 
μια θέση. 

4. Κατά την ημέρα έναρξης των εξετάσεων κάθε 
υποψήφιος παίρνει κλήρο, ο οποίος προσδιορίζει την 
αίθουσα και τη θέση, στην οποία θα εργασθεί. Αλλαγή 
θέσεων μεταξύ των υποψηφίων δεν επιτρέπεται. 

5. Κατά την είσοδο των εξεταζομένων στις προκαθο¬ 
ρισμένες αίθουσες ελέγχεται από τους επιτηρητές η 
ταυτότητα των εξεταζομένων, σύμφωνα με το «Δελτίο 
ταυτότητας υποψηφίου» και καταγράφεται η παρουσία 
κάθε υποψηφίου. 

6. Το «Δελτίο ταυτότητας υποψηφίου» τοποθετείται 
από τον εξεταζόμενο σε εμφανές μέρος της ορισμένης 
γί αυτόν θέσης καθ’ όλη τη διάρκεια των εξετάσεων. 

Άρθρο 8 

Διεξαγωγή Εξετάσεων 

1. Οι απαιτούμενες πινακίδες χορηγούνται στους εξε¬ 
ταζόμενους με φροντίδα των Επιτηρητών. 

2. Διαλείμματα κατά τις δοκιμασίες ορίζονται με από¬ 
φαση της Επιτροπής Εισιτηρίων Εξετάσεων, που γνω¬ 
στοποιείται στους υποψηφίους πριν από την έναρξη 
των εξετάσεων. 

3. Ο υποψήφιος το τελευταίο τετράωρο των εξετάσε¬ 
ων επιλέγει και παραδίδει τα έργα του, σύμφωνα με το 
άρθρο 5 της παρούσας Υπουργικής Απόφασης. 

Ο υποψήφιος παραδίδει στον Επιτηρητή φάκελο με 
τα έργα του, καθώς και μικρό αδιαφανή φάκελο, στον 
οποίο περιέχεται κάρτα με τα στοιχεία του και τον 
αριθμό έργων που παραδίδει. Οι φάκελοι και η κάρτα 
χορηγούνται από το Τμήμα. 

Στη συνέχεια ο Επιτηρητής, παρουσία του υποψηφίου, 
ελέγχει τα ανωτέρω στοιχεία, σφραγίζει και τους δύο 
φακέλους, επικολλά το μικρό στο μεγαλύτερο και τους 
μονογράφει. 

4. Αφού τελειώσουν οι δοκιμασίες, ο Επιτηρητής συ¬ 
ντάσσει πρακτικό στο οποίο αναφέρει γενικά τον τρό¬ 
πο με τον οποίο έγιναν οι εξετάσεις, τα προβλήματα 
που τυχόν παρουσιάστηκαν και τις τυχόν κυρώσεις που 
επιβλήθηκαν, σύμφωνα με το άρθρο 9 της παρούσας 
υπουργικής απόφασης. 

Αρθρο 9 

Πειθαρχία διαγωνιζομένων. 

1. Ο υποψήφιος έχει υποχρέωση αξιοπρεπούς και 
κόσμιας συμπεριφοράς και πιστής τήρησης των υπο¬ 
δείξεων και των συστάσεων των Επιτηρητών και των 
μελών της Επιτροπής Εποπτείας. 

2. Όποιος συνεργάζεται με οποιονδήποτε τρόπο με 
άλλο άτομο κατά τη διάρκεια των εξετάσεων ή συ- 
μπεριφέρεται απρεπώς στους Επιτηρητές και λοιπούς 
υπευθύνους των εξετάσεων ή αρνείται να συμμορφωθεί 
με τις συστάσεις τους και με τη διαγωγή του διατα- 
ράσσει την καλή λειτουργία και τάξη των εξετάσεων, 
αποβάλλεται από την αίθουσα και αποκλείεται από τις 
εξετάσεις με απόφαση της Επιτροπής Εισιτηρίων Εξε¬ 
τάσεων. 

3. Πάνω στο έργο του υποψηφίου που αποκλείεται, 
σύμφωνα με τα ανωτέρω, από τις εξετάσεις, σημειώ¬ 
νεται από την Επιτροπή Εισιτηρίων Εξετάσεων η αιτία 
του αποκλεισμού και ο βαθμός μηδέν (0). 

Άρθρο 10 

Βαθμολόγηση των έργων και 
Γενικός Βαθμός υποψηφίου 

1. Κάθε μέλος της Επιτροπής Εισιτηρίων Εξετάσεων 
βαθμολογεί με ένα ακέραιο αριθμό το σύνολο των έρ¬ 
γων του υποψηφίου από 1 έως 10 με άριστα το βαθμό 
δέκα (10) και βάση το βαθμό πέντε (5) 

2. Μετά το τέλος της βαθμολόγησης και της εξαγωγής 
του γενικού βαθμού όλων των υποψηφίων, η Επιτροπή 
Εισιτηρίων Εξετάσεων εγκρίνει τον πίνακα με τη βαθμο¬ 
λογία όλων των εξετασθέντων, ο οποίος καταρτίζεται 
κατά φθίνουσα σειρά γενικού βαθμού υποψηφίου και 
αναρτάται στον πίνακα ανακοινώσεων του τμήματος. 

3. Γ ενικός βαθμός του υποψηφίου είναι το πηλίκο της 
διαίρεσης του αθροίσματος των βαθμών που έδωσαν 
τα μέλη της Επιτροπής Εισιτηρίων Εξετάσεων στο συ¬ 
γκεκριμένο υποψήφιο δια του αριθμού των μελών της 
Επιτροπής. 

4. Επανεξέταση, αναβαθμολόγηση ή χορήγηση φωτο¬ 
αντιγράφων ή φωτογραφιών των έργων του υποψηφίου, 


δεν επιτρέπεται και η αξιολόγηση τους αφήνεται στην 
αντικειμενική και δίκαιη κρίση των μελών της Επιτροπής 
Εισιτηρίων Εξετάσεων. 

5. Η Επιτροπή Εισιτηρίων Εξετάσεων μπορεί να απο¬ 
φασίζει την έκθεση των έργων των επιτυχόντων για 
τρεις (3) τουλάχιστον ημέρες. 

6. Τα έργα των αποτυχόντων υποψηφίων παραμένουν 
στα τμήματα ένα εξάμηνο από την έκδοση των αποτε¬ 
λεσμάτων και ύστερα καταστρέφονται αφού συνταχθεί 
σχετική πράξη. 

Άρθρο 11 

Έκδοση αποτελεσμάτων, επιλογή εισαγομένων 

1. Η επιλογή των εισαγομένων γίνεται με βάση μόνο 
την επίδοση τους στις ειδικές αυτές εισαγωγικές εξε¬ 
τάσεις κατά φθίνουσα σειρά του γενικού βαθμού των 
υποψηφίων και μέχρι τη συμπλήρωση του καθορισμένου 
αριθμού των θέσεων εισακτέων, όπως προβλέπεται από 
τις διατάξεις της παραγράφου 5 του άρθρου 1 του ν. 
1351/1983 (ΦΕΚ 56 Α'). 

2. Ο υποψήφιος για να περιληφθεί στον πίνακα εισα- 
γομένων πρέπει να έχει συγκεντρώσει γενικό βαθμό 
υποψηφίου τουλάχιστον πέντε (5). 

3. Οι υποψήφιοι που έχουν συγκεντρώσει γενικό βαθμό 
υποψηφίου ίσο με εκείνον του τελευταίου εισαγόμενου, 
εισάγονται ως υπεράριθμοι. 

4. Η Επιτροπή Εισιτηρίων Εξετάσεων με βάση τις πα¬ 
ραγράφους 1-3 του άρθρου αυτού καταρτίζει τον πίνακα 
εισαγομένων στο οικείο τμήμα ο οποίος αναρτάται στον 
πίνακα ανακοινώσεων του τμήματος και κοινοποιείται 
μέσα σε τρεις (3) ημέρες στη Διεύθυνση Οργάνωσης 
και Διεξαγωγής Εξετάσεων του Υπουργείου Εθνικής 
Παιδείας και Θρησκευμάτων. 

Άρθρο 12 

Πρόσκληση και διαδικασία εγγραφής 

1. Το Τμήμα με ανακοίνωση - πρόσκληση προς τους ει- 
σαγόμενους που αναρτάται στον πίνακα ανακοινώσεων 
και δημοσιεύεται σε δύο τουλάχιστον εφημερίδες του 
ημερήσιου τύπου καθορίζει προθεσμία εγγραφής των 
εισαγομένων τουλάχιστον δέκα (10) ημέρες και τους κα- 
λεί να προσκομίσουν τα απαιτούμενα δικαιολογητικά. 

2. Για την εγγραφή στα τμήματα απαιτείται ο τίτλος 
απόλυσης του Σχολείου από το οποίο αποφοίτησε ο 
υποψήφιος. Εφόσον κατατεθεί ο πρωτότυπος τίτλος, 
μπορεί να αποσυρθεί με την κατάθεση αντίστοιχου 
αποδεικτικού. 

Κατά την εγγραφή ο υποψήφιος υποβάλλει και υπεύ¬ 
θυνη δήλωση του άρθρου 8 του ν. 1599/1986 για τη μη 
εγγραφή του σε άλλη Σχολή ή Τμήμα της τριτοβάθμιας 
εκπαίδευσης της Ελλάδας. 

3. Οι επιτυχόντες που δεν μπόρεσαν να ασκήσουν το 
δικαίωμα εγγραφής τους μέσα στην ανωτέρω προθε¬ 
σμία έχουν δικαίωμα να υποβάλουν αίτηση εγγραφής 
τους μόνον κατά το αμέσως επόμενο ακαδημαϊκό έτος 
και μέσα στην προθεσμία εγγραφής που ορίζεται για 
τους εισαγόμενους στο ίδιο τμήμα το έτος αυτό. 

4. Τυχόν θέσεις εισακτέων που δεν καλύπτονται λόγω 
μη προσέλευσης εγγραφής των επιτυχόντων μπορούν 
να καλύπτονται κατά φθίνουσα σειρά βαθμολογίας 
από τον αμέσως επόμενο του τελευταίου εισαχθέντα 
στον πίνακα εξετασθέντων με απόφαση του οικείου 
τμήματος, με την οποία καθορίζεται και η προθεσμία 

εγγραφής τους. Η διάταξη της παραγράφου 2 του άρ¬ 
θρου 11 ισχύει και για την εφαρμογή της παρούσας 
παραγράφου. 

Άρθρο 13 

Εισαγωγή Κυπρίων 

1. Οι ομογενείς από την Κύπρο, ανεξάρτητα από την 
υπηκοότητα τους και τον τόπο κατοικίας ή διαμονής 
τους, εισάγονται στο τμήμα Εικαστικών και Εφαρμοσμέ¬ 
νων Τεχνών του Πανεπιστημίου Δυτικής Μακεδονίας σε 
ποσοστό 5% επιπλέον του οριζόμενου κάθε χρόνο αριθ¬ 
μού εισακτέων, κατόπιν εξετάσεων οι οποίες διενεργού- 
νται στην Κύπρο, σύμφωνα με τις διατάξεις της παρού¬ 
σας υπουργικής απόφασης από πενταμελή επιτροπή που 
συγκροτείται τον Ιούνιο από το Υπουργείο Παιδείας της 
Κύπρου και η οποία αποτελείται από τρεις (3) Ελληνικής 
καταγωγής καλλιτέχνες και δύο Κύπριους. 

2. Ονομαστικός πίνακας των επιτυχόντων με τη φρο¬ 
ντίδα του Υπουργείου Παιδείας της Κυπριακής Δημο¬ 
κρατίας αποστέλλεται το μήνα Σεπτέμβριο στο τμήμα 
Εικαστικών και Εφαρμοσμένων Τεχνών του Πανεπι¬ 
στημίου Δυτικής Μακεδονίας και κοινοποιείται και στο 
Υπουργείο Εθνικής Παιδείας και Θρησκευμάτων. 

Άρθρο 14 

Ειδικά για το ακαδημαϊκό έτος 2006-2007 οι αναφερό- 
μενες στην παρούσα Υ.Α. προθεσμίες θα καθορισθούν 
από τη Διοικούσα Επιτροπή του Ιδρύματος. 

Η ισχύς της παρούσας υπουργικής απόφασης αρχίζει 
από το ακαδημαϊκό έτος 2006-2007. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Σεπτεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. ΥΠΠΟ/ΓΔΑΠΚ/ΑΡΧ/Β1/Φ56/76517/3843 (7) 

Χαρακτηρισμός ως νεότερου μνημείου του I. Ν. Μετα¬ 
μόρφωσης Σωτήρος, στον οικισμό Αμπέλια Δ.Δ. Κοκ- 
κινόβρυσης, Δήμου Θέρμου, Ν. Αιτωλοακαρνανίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το υπ’ αριθμ. π.δ. 63/2005 (ΦΕΚ 98/Α/22.4.2005) «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» 

2. Την υπ’ αριθμ. ΥΠΠΟ/ΓΝΟΣ/49610/28.11.1990 (ΦΕΚ 
743/Β/29.11.1990) κοινή υπουργική απόφαση «Εξαίρεση 
από τον περιορισμό των τριών υπογραφών». 

3. Το υπ’ αριθμ. π.δ. 191/2003 (ΦΕΚ 146/Α/13.6.2003) «Ορ¬ 
γανισμός του ΥΠ.ΠΟ». 

4. Τις διατάξεις του ν. 3028/2002 (ΦΕΚ 153/Α/28.6.2002) 
«Για την προστασία των Αρχαιοτήτων και εν γένει της 
πολιτιστικής κληρονομιάς», άρθρο 6 παρ. 1, 4 και 5. 

5. Την ομόφωνη γνωμοδότηση του Κεντρικού Συμ¬ 
βουλίου Νεοτέρων Μνημείων, όπως διατυπώθηκε στην 
αριθμ. 21/5.7.2006 συνεδρία του, αποφασίζουμε: 

Χαρακτηρίζουμε ως νεότερο μνημείο τον I. Ν. Μεταμόρ¬ 
φωσης Σωτήρος στον οικισμό Αμπέλια, Δ.Δ. Κοκκινόβρυ- 
σης, Δήμου Θέρμου, Ν. Αιτωλοακαρνανίας, διότι πρόκειται 
για ναό, ο οποίος αν και έχει υποστεί κακότεχνες επεμβά¬ 
σεις, διασώζει αξιοπρόσεκτα αρχιτεκτονικά στοιχεία της 


ναοδομίας των τελευταίων δεκαετιών του 19 ου αι. ή των 
αρχών του 20 ου αι. Πρόκειται για ογκώδη, σχεδόν τετράγω¬ 
νο στην κάτοψη, ναό. Η αψίδα του ιερού είναι ημιεξαγωνική 
εξωτερικά, ενώ οι κόγχες των παραβημάτων εγγράφονται 
στο πάχος του τοίχου. Εσωτερικά ο χώρος είναι ενιαίος 
με το γυναικωνίτη να αναπτύσσεται στα δυτικά. Τ ο εσω¬ 
τερικό του ναού δεν περιλαμβάνει τοιχογραφικό διάκοσμο. 
Η στέγη του ναού είναι τετράρριχτη με αποτετμημένα 
αετώματα στις στενές πλευρές. Η κύρια είσοδος του ναού 
έχει τη μορφή προπύλου (προεξοχή δυτικού τοίχου) που 
καταλαμβάνει όλο το ύψος του ναού, έχει ατετωματική 
απόληξη και στεγάζεται με δίρριχτη στέγη. Δύο αντίστοι¬ 
χες μικρότερες προεξοχές διαμορφώνουν τη βόρεια και τη 
νότια είσοδο στο ναό. Οι τοιχοποιίες του ναού αποτελού¬ 
νται από λαξευτή λιθοδομή. Τ ο δάπεδο, τόσο του κυρίως 
ναού όσο και του ιερού, είναι από λιθόπλακες. 

Από τις διατάξεις της Απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

(8) 

Υπαγωγή της επένδυσης της εταιρίας «ΕΓΝΑΤΙΑ Α.Ε.» 
στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. IΕ/5377/Π 02/4/00134/Ε/ν.3299/2004/ 

8.8.2006 απόφαση του Γ ενικού Γ ραμματέα Περιφέρειας 
Ανατολικής Μακεδονίας Θράκης εγκρίθηκε η υπαγωγή 
της επένδυσης της εταιρείας «ΕΓΝΑΤΙΑ Α.Ε.» που ανα- 
φέρεται στον εκσυγχρονισμό και επέκταση συσκευα¬ 
στηρίου νωπών οπωροκηπευτικών (Κ.Α. ΣΤΑΚΟΔ 016.1) 
στη θέση Χρυσοχώρι του Δήμου Χρυσούπολης του Ν. 
Καβάλας συνολικής ενισχυόμενης δαπάνης ποσού εκατόν 
πενήντα χιλιάδες ευρώ (150.000,00 €) με ποσοστό επι¬ 
χορήγησης 40,00% επί του συνολικού κόστους, δηλαδή 
ποσό επιχορήγησης εξήντα χιλιάδων ευρώ (60.000,00 €). 
Οι νέες μόνιμες θέσεις εξαρτημένης εργασίας που θα 
δημιουργηθούν από την υλοποίηση της επένδυσης μέχρι 
το 3° έτος λειτουργίας της είναι 0,0 Ε.Μ. Ε. 

Ημερομηνία γνωμοδότησης της Επιτροπής 31.7.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος της Δ/νσης 
ΑΘΑΝΑΣΙΟΣ ΠΑΝΔΡΕΥΜΕΝΟΣ 

-♦- 

Ο) 

Υπαγωγή της επιχείρησης «ΚΩΝΣΤΑΝΤΟΠΟΥΛΟΣ 
Α.Ε.Β.Ε.» στις διατάξεις του ν. 3299/2004 για την ενί¬ 
σχυση επενδυτικού σχεδίου της με το κίνητρο της 
επιχορήγησης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 98976/4721/ΠΟ4/4/00044/Ε/ν.3299/2004/ 

5.9.2006 απόφαση του Γ ενικού Γ ραμματέα Περιφέρειας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δυτικής Μακεδονίας εγκρίθηκε η υπαγωγή στις διατάξεις 
του ν. 3299/2004 επενδυτικού σχεδίου της επιχείρησης 
«ΚΩΝΣΤΑΝΤΟΠΟΥΛΟΣ Α.Ε.Β.Ε.». 

Το επενδυτικό πρόγραμμα αναφέρεται στην ίδρυση μο¬ 
νάδας ανακύκλωσης αυτοκινήτων-οχημάτων στο ΔΔ. Βα- 
τερού του Δήμου Κοζάνης του Νομού Κοζάνης, συνολικού 
κόστους ενός εκατομμυρίου εξακοσίων επτά χιλιάδων 
επτακοσίων εξήντα οκτώ (1.607.768,00) ευρώ, με ποσοστό 
επιχορήγησης 40% επί του συνολικού κόστους, δηλαδή 
ποσό επιχορήγησης εξακοσίων σαράντα τριών χιλιάδων 
εκατό επτά ευρώ και είκοσι λεπτών (643.107,20). 

Θα γίνει χρήση τραπεζικού δανείου ποσού πεντακο- 
σίων εξήντα δύο χιλιάδων επτακοσίων δέκα οκτώ ευρώ 
και ογδόντα λεπτών (562.718,80). 

Θα δημιουργηθούν τρεις (3) νέες θέσεις εργασίας που 
αντιστοιχούν σε 3 ΕΜΕ. 

Ημερομηνία γνωμοδότησης της Επιτροπής 25.8.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

( 10 ) 

Υπαγωγή επένδυσης της εταιρείας «ΥΙΟΙ ΣΩΤΗΡΑΓΓΕ- 
ΛΟΥ ΣΠΑΘΗ Ο.Ε.» στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Με την υπ’ αριθμ. IΕ/8617/Π/11/4/00056/Ε/ν. 3299/2004/ 
6.9.2006 απόφαση του Γ ενικού Γ ραμματέα Περιφέρειας 
Ιόνιων Νησιών, εγκρίθηκε η υπαγωγή στις διατάξεις του ν. 
3299/2004 της επιχείρησης «ΥΙΟΙ ΣΩΤΗΡΑΓΓΕΛΟΥ ΣΠΑΘΗ 
Ο.Ε.» για την ενίσχυση επενδυτικού σχεδίου της με το 
κίνητρο της επιχορήγησης, που αφορά την μετεγκατά¬ 
σταση και εκσυγχρονισμό μονάδας παραγωγής ειδών 
αρτοποιίας και νωπών ειδών ζαχαροπλαστικής δυναμικό¬ 
τητας 345.000 χλγ/έτος για τα προϊόντα αρτοποιίας και 
35.500 χλγ/έτος αντίστοιχα για τα είδη ζαχαροπλαστικής 
από το Αργοστόλι και τον Καραβόμυλο στην Β.Ι.ΠΕ. του 
Δήμου Αργοστολιού Ν. Κεφαλληνίας - Ιθάκης, συνολικής 
δαπάνης οκτακόσιων πενήντα μίας χιλιάδων επτακοσίων 
ενενήντα επτά ευρώ (851.797 €) με ποσοστό επιχορήγη¬ 
σης 50%, δηλαδή ποσό επιχορήγησης ύψους τετρακο- 
σίων είκοσι πέντε χιλιάδων οκτακόσιων ενενήντα οκτώ 
ευρώ και πενήντα λεπτών (425.898,50 €). 

Με την επένδυση θα δημιουργηθούν 4 νέες θέσεις 
εργασίας (Ε.Μ.Ε. 3,42) 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 74 Π 31.7.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 

Ο Προϊστάμενος της Δ/νσης 
ΕΥΓΕΝΙΟΣ ΣΑΜΟΪΛΗΣ 


( 11 ) 

Επιβολή πολλαπλών τελών για τελωνειακή παράβαση 
στον ΒΑ5ΗΟ ΥΙ_Ι_Ι του ΗΑΘΟ. 

Ο ΔΙΕΥΘΥΝΤΗΣ ΤΕΛΩΝΕΙΟΥ ΠΑΤΡΩΝ 

Με την υπ’ αριθμ. 331/7.9.2006 καταλογιστική πράξη 
του Διευθυντού του Τελωνείου Πατρών, επεβλήθησαν 
κατ’ άρθρο 142 παρ. 2 του ν. 2960/2001, πολλαπλά τέλη 
και πρόστιμα και καταλογίστηκαν δασμοί και φόροι ως 
εξής: 1) Για την λαθρεμπορία 170.290 πακέτων τσιγάρων 
διαφόρων τύπων, επεβλήθησαν σε διαφόρους υπαιτί¬ 
ους εν συνόλω συμπεριλαμβανομένων Τ.Χ. και ΟΓΑ 
πολλαπλά τέλη ΕΥΡΩ 678.226,91 πρόστιμο κατ’ άρθρο 
87 του β.δ. 13/1920 ΕΥΡΩ 13.304,97 και καταλογίσθηκαν 
φόροι 220.776,99 ΕΥΡΩ, εκ των οποίων επεβλήθησαν 
στον ΒΑ3ΗΟ Υϋ_Ι του ΗΑΘΟ, ναυτικό, αλβανό υπήκοο, 
γεννηθέντα στους Αγίους Σαράντα Αλβανίας το έτος 
1948, κάτοχο του υπ’ αριθμ. 01624495/1996 αλβανικού 
διαβατηρίου και νυν αγνώστου διαμονής, πολλαπλά 
τέλη ΕΥΡΩ 169.556,73, πρόστιμο ΕΥΡΩ 3.326,24 και του 
καταλογίσθηκαν φόροι ΕΥΡΩ 55.194,24, κηρύσσοντας 
αυτόν αλληλέγγυα και εις ολόκληρο συνυπόχρεο για 
την καταβολή του συνόλου των αρχικώς αναφερθέντων, 
ως άνω ποσών. 2) Γ ια την λαθρεμπορία 80.880 πακέτων 
τσιγάρων διαφόρων τύπων, επεβλήθησαν σε διαφόρους 
υπαιτίους εν συνόλω συμπεριλαμβανομένων Τ.Χ. και 
ΟΓΑ πολλαπλά τέλη ΕΥΡΩ 480.035,24, πρόστιμο κατ’ 
άρθρο 87 του β.δ. 13/1920 ΕΥΡΩ 6.319,25 και καταλογί¬ 
στηκαν δασμοί και φόροι 156.261,47 ΕΥΡΩ, εκ των οποίων 
επεβλήθησαν στον ΒΑδΗΟ ΥΙ_Ι_Ι του ΗΑΘΟ, πολλαπλά 
τέλη ΕΥΡΩ 120.008,81, πρόστιμο ΕΥΡΩ 1.579,81 και του 
καταλογίσθηκαν δασμοί και φόροι ΕΥΡΩ 39.065,36, κη¬ 
ρύσσοντας αυτόν αλληλέγγυα και εις ολόκληρο συνυ¬ 
πόχρεο για την καταβολή του συνόλου των αρχικώς 
αναφερθέντων, ως άνω ποσών. 

Πάτρα, 7 Σεπτεμβρίου 2006 

Ο Διευθυντής 
ΝΙΚΟΛΑΟΣ ΠΑΛΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην τροποποίηση - συμπλήρωση της υπ’ αριθμ. 
1211.2/01/03/2.7.2003 απόφασης του Υπουργού Εμπορι¬ 
κής Ναυτιλίας «Κατάταξη Δοκίμων Σημαιοφόρων Λιμε¬ 
νικού Σώματος» (ΦΕΚ Β' 931), όπως τροποποιήθηκε και 
συμπληρώθηκε με την υπ’ αριθμ. 1211.2/01/06/26.7.2006 
απόφαση Υπουργού Εμπορικής Ναυτιλίας (ΦΕΚ Β' 1069) 
που δημοσιεύθηκε στο ΦΕΚ 1159/28.8.2006 τεύχος Β', στη 
σελίδα 15719, στήλη 2η, στίχο 17° επιφέρεται η πιο κάτω 
διόρθωση στο υπ’ αριθμ. της απόφασης: 

Από το λανθασμένο «Αριθ. 1211.(4)» 

Στο ορθό «Αριθ. 1211.2/05/2006.(4)». 

(Από το Εθνικό Τυπογραφείο) 

